แฟนผมกินยาคุมฉุกเฉินไปได้ 5 วัน แล้วมีเลือดออกในปริมาณที่พอๆกับประจำเดือนมา ไม่ได้ออกนิดเดียวเหมือนผลข้างเคียงของยาคุมฉุกเฉิน ยังงี้หมายความว่าอย่างไรครับ ปล. ช่วงนี้เป็นช่วงที่ประจำเดือนของแฟนมาพอดี แต่พอกินยาเข้าไปเลยเคลื่อนนิดหน่อย
สวัสดีค่ะ เลือดที่ออกหลังทานยาคุมฉุกเฉินไป 5 วัน หากเป็นช่วงวันที่ที่ประจำเดือนควรจะมา และมีเลือดออกมานาน 2-7 วัน ก็น่าจะเป็นเลือดประจำเดือนได้ และก็แสดงว่าไม่ได้มีการตั้งครรภ์เกิดขึ้นค่ะอย่างไรก็ตาม หากจะมีเพศสัมพันธ์บ่อยๆ ก็ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งวิธีเหล่านี้ จะช่วยป้องกันการตั้งครรภ์ได้มากกว่า 99% ในขณะที่ยาคุมฉุกเฉินจะช่วยป้องกันการตั้งครรภ์ได้ประมาณ 58%-95% ค่ะ